*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*280. számú előterjesztés*

Bátaszék Város Önkormányzat Képviselő-testületének 2018. november 28-án


16,00 órakor megtartandó ülésére

*„Számvevőszéki” épület megvásárlásával kapcsolatos elvi döntés meghozatala*

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2018. 11. 27. |

**Tisztelt Képviselő-testület!**

A bátaszéki Számvevőség épülete a Budai utca 7. szám alatt található. Az ingatlan (647 hrsz.) kivett irodaházként van nyilvántartva és 1.290 m2 területen fekszik. Műemléki védelem alatt álló épület. (azonosító: 8547)



A teréziánumi épületek közül művészi értékben kiemelkedik a Budai út elején álló, egy emeletes épület, mely eredetileg az uradalmi számvevőség központja volt, később a Búzakalász Tsz központi épülete. Főhomlokzata hármas tagolású (2+3+2 ablakos), de már klasszicizáló stílusban fejezték be. Utcavonalon álló, déli homlokzatával zártsorú beépítéshez csatlakozó, téglalap alaprajzú, emeletes, kontyolt nyeregtetős, alápincézett épület. Kéttraktusos belső. Pincéje és földszintje csehsüveg boltozatos, az emelet síkmennyezetes, a lépcsőházban dongaboltozat. Építtette a Collegium Theresianum az alapítványi uradalom számvevőségének központjaként. Valószínűleg 1820-ban fejezték be. Az 1980-as években homlokzatait felújították. Az udvarban, az északi telekhatáron melléképület áll.



1.sz. kép



2.sz. kép



3.sz. kép

A jelenlegi tulajdonos kereste a polgármester urat eladási szándékával 25.000.000.- Ft vételáron.

Kérem az előterjesztés megvitatását.

**Határozati javaslat:**

**Elvi döntés a Számvevőszéki épület megvásárlására**

Bátaszék Város Önkormányzatának Képviselő-testülete

1. kifejezi azon szándékát, mely szerint a 647 hrsz.-ú ingatlant (egykori Számvevőszék épületét) meg kívánja vásárolni,
2. az a) pont szerinti ingatlan 25.000.000.- Ft vételárával egyet ért, azt elfogadja,
3. felhatalmazza a város polgármesterét, hogy a jogügylet létrehozása érdekében folytasson tárgyalásokat az ingatlan tulajdonosával, valamit gondoskodjon az adásvételi szerződés megszövegezéséről és képviselő- testület elé terjesztéséről.

Határidő: 2018. december 12.-ei testületi ülés

Felelős: Dr. Bozsolik Róbert polgármester

(a tárgyalások folytatásáért, adásvételi szerződés elkészíttetéséért)

Határozatról értesül: BKÖH városüzemeltetési iroda

BKÖH pénzügyi iroda

irattár